ՀԱՅՏԱՐԱՐՈՒԹՅՈՒՆ

ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ

Հայտարարության սույն տեքստը հաստատված է բաց մրցույթի գնահատող հանձնաժողովի 2024 թվականի սեպտեմբերի 11-ի թիվ 1 որոշմամբ և հրապարակվում է

«Գնումների մասին» ՀՀ օրենքի 24-րդ հոդվածի համաձայն

Ընթացակարգի ծածկագիրը` ՀՀ-ԲԾ-Ա-ԲՄԾՁԲ-24/87

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1. Պատվիրատուն` Շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկը*,* որը գտնվում է ք. Երևան, Տիգրան Մեծի 65Ա հասցեում «Կանաչ կլիմայի հիմնադրամի հետ ծրագրային և գործընկերային շրջանակի կատարելագործում, երկրի երկարաժամկետ, ցածր ածխածնային զարգացման ռազմավարությունների հետ փոխկապակցում» պատրաստվածության աջակցության երկրորդ ծրագրի շրջանակներում արտաքին աուդիտի ծառայությունների ձեռքբերման նպատակով հայտարարում է բաց մրցույթի նախաորակավորման ընթացակարգ՝

|  |  |
| --- | --- |
| **ՉԱՓԱԲԱԺԻՆ** | **ԳՆՄԱՆ ԱՌԱՐԿԱՆ** |
| Չափաբաժին 1 | արտաքին աուդիտի ծառայություններ |

**ՏԵԽՆԻԿԱԿԱՆ ԱՌԱՋԱԴՐԱՆՔ /ՆԱԽԱՈՐԱԿԱՎՈՐՈՒՄ**

*Աղյուսակ 1*

|  |
| --- |
| **Ծառայության նկարագրություն** |
| Ծրագրի ֆինանսական հաշվետվությունների աուդիտի նպատակն է աուդիտորին հնարավորություն տալ կարծիք հայտնել այն մասին, թե (i) արդյոք ծրագրի ֆինանսական հաշվետվությունները (ներառյալ դրան կից ծանոթագրությունները և լրացուցիչ հայտարարությունները) արժանահավատորեն են արտացոլում բոլոր էական առումներով (կամ տալիս են ճշմարտացի և օբյեկտիվ պատկերացում) դրամաշնորհի ֆինանսական վիճակը յուրաքանչյուր հաշվետու տարվա վերջի դրությամբ և դրամական միջոցների շարժը այդ ամսաթվերով ավարտված տարիների համար՝ համաձայն ԿԿՀ-ի համար ընդունելի հաշվապահական հաշվառման ստանդարտների, (ii) արդյոք դրամաշնորհի միջոցներն օգտագործվել են նպատակային, (iii) արդյոք ծրագիրը համապատասխանում է դրամաշնորհային համաձայնագրում նշված պայմաններին: |

**Ծառայության մատուցման համար պահանջվող որակավորման չափանիշներ**

1. Մասնակիցը պետք է ունենա կնքվելիք պայմանագրով նախատեսված պարտավորությունների կատարման համար պահանջվող`

 1) «Մասնագիտական փորձառություն»:

 2) «Աշխատանքային ռեսուրսներ»։

 3) «Մասնագիտական որակավորում»։

Մասնակցին ներկայացվող`

1. «Մասնագիտական փորձառություն»

ա. «Մասնագիտական փորձառություն» որակավորման չափանիշը ըստ ոլորտների՝

|  |  |
| --- | --- |
| Տեխնիկապես իրավասու է և ունակ է աուդիտ իրականացնել աուդիտի միջազգային ստանդարտներին, բարձրագույն աուդիտորական հաստատությունների միջազգային ստանդարտներին և աուդիտի ազգային ստանդարտներին համապատասխան: | Մասնակիցը պետք է ներկայացնի աուդիտորական ծառայությունների մատուցման առնվազն մեկ պայմանագիր, որը հաստատում է աուդիտի միջազգային ստանդարտներին, բարձրագույն աուդիտորական հաստատությունների միջազգային ստանդարտներին և աուդիտի ազգային ստանդարտներին համապատասխան աուդիտի իրականացման փորձ, որը պատշաճ կերպով իրականացվել է իր կողմից հայտի ներկայացման տարվա և դրան նախորդող 3 տարիների ընթացքում: |
| Պետական հատվածում դոնորների կողմից ֆինանսավորվող ծրագրերի ֆինանսական աուդիտի իրականացման փորձ: | Մասնակիցը պետք է ներկայացնի հանրային հատվածի՝ դոնորների կողմից ֆինանսավորվող ծրագրի համար աուդիտորական ծառայությունների մատուցման առնվազն մեկ պայմանագիր, որը պատշաճ կերպով իրականացվել է նրա կողմից հայտի ներկայացման տարվա և նախորդ 3 տարիների ընթացքում: |

բ. սույն ենթակետի ա) պարբերությամբ նախատեսված պահանջին իր համապատասխանությունը հիմնավորելու համար մասնակիցը հայտով ներկայացնում է վերոնշյալ բոլոր ոլորտներով նախկինում կատարած պայմանագրի (պայմանագրերի, համաձայնագրերի) պատճենները, իսկ այդ պայմանագրի (պայմանագրերի, համաձայնագրերի) պատշաճ կատարումը գնահատելու համար` տվյալ պայմանագրի կողմերի հաստատած` պայմանագրի սահմանված ժամկետում կատարումը հավաստող ակտի (հանձման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը:

 **Նախկինում կատարված պայմանագիրը (կամ պայմանագրերը) գնահատվում է (կամ գնահատվում են) նմանատիպ, եթե դրա (դրանց) շրջանակներում առնվազն մեկ պայմանագրի շրջանակում մատուցված ծառայություների ծավալը գումարային արտահայ­տությամբ պակաս չէ սույն ընթացակարգի շրջանակում մասնակցի ներկայացրած գնային առաջարկի հիսուն տոկոսից:**

2) «Աշխատանքային ռեսուրսներ»

«Աշխատանքային ռեսուրսներ» որակավորման չափանիշը`

ա. պայմանագրի կատարման համար պահանջվում են հետևյալ որակավորումը ունեցող աշխատանքային ռեսուրսները

|  |  |
| --- | --- |
| Մասնագետների |  |
| որակավորումները | որակավորմանը ներկայացվող պահանջները  | կշիռը |
| Աուդիտորական անձնակազմ (առնվազն 3 խորհրդատու) | 1. Բակալավրի/մագիստրոսի կամ համարժեք աստիճան տնտեսագիտության, ֆինանսների կամ հարակից ոլորտներում, բայց չսահմանափակվելով դրանցով։ | 30 միավոր |
| 2. Առնվազն 5 տարվա աշխատանքային փորձ աուդիտորական ծառայությունների մատուցման ոլորտում։ | 50 միավոր |
| 3. Անգլերեն և հայերեն լեզուների գրավոր և բանավոր գերազանց տիրապետում: | 20 միավոր |

բ. մասնակիցը հայտով ներկայացնում է առաջադրված աշխատակազմում ներգրավված մաս­նագետների հաստատած գրավոր համաձայնությունները` իրականացվելիք աշխատանքներում վերջիններիս ներգրավելու մասին, ինչպես նաև մասնագետների անձնագրերի և որակավորումը հավաստող փաստաթղթերի պատճենները, և ինքնակենսագրությունները: Առաջադրվող աշխատակազմի վերաբերյալ տվյալները ներկայացվում են հետևյալ ձևով՝

|  |
| --- |
| Հիմնական աշխատակազմում ներառված մասնագետների |
| անունը, ազգանունը | աշխատանքային ռեսուրսներով նախատեսված որակավորման պահանջներին համապատասխանող չափանիշը | աշխատանքային փորձը /մասնագիտական փորձառությամբ և աշխատանքային ռեսուրսներով սահմանվածի մասով/  | գործատուի անվանումը |
| ժամանակա-հատվածը | գործունեության ոլորտը և կատարած աշխատանքը |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |

Մասնակցի առաջարկած յուրաքանչյուր աշխատակից կգնահատվի ըստ "աշխատանքային ռեսուրսներ" որակավորման չափանիշով սահմանված միավորների առանձին-առանձին: Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները, իսկ «Աշխատանքային ռեսուրսներ» որակավորման չափանիշով ներկայացված յուրաքանչյուր աշխատակից հավաքել է առնվազն 85 միավոր։

3) «Մասնագիտական որակավորում»

«Մասնագիտական որակավորում» որակավորման չափանիշը`

|  |  |
| --- | --- |
| Համապատասխան մարմնի կողմից տրված Հայաստանի Հանրապետությունում բիզնես գործունեություն ծավալելու լիցենզիա ունեցող իրավաբանական անձ: | Մասնակիցը պետք է տրամադրի իր բիզնես գործունեություն ծավալելու լիցենզիան: |
| Հաշվապահների միջազգային ֆեդերացիայի կամ Բարձրագույն աուդիտորական հաստատությունների միջազգային կազմակերպության հետ կապված մասնագիտական մարմնի անդամ: | Մասնակիցը պետք է ներկայացնի իր՝ նշված մասնագիտաան մարմնին պատկանելու վերաբերյալ ապացույց։. |
| Օբյեկտիվ և ծրագրից, դրա անձնակազմից և գործունեությունից, ինչպես նաև Պատվիրատուի կառավարման կամ ֆինանսական շահերի բոլոր ասպեկտներից անկախ: | Փաստաթուղթ, որը հավաստում է մասնակցի օբյեկտիվությունն ու անկախությունը ծրագրից, դրա անձնակազմից և գործունեությունից, ինչպես նաև Պատվիրատուի կառավարման բոլոր ասպեկտներից կամ ֆինանսական շահերից: |

**ՏԵԽՆԻԿԱԿԱՆ ԱՌԱՋԱԴՐԱՆՔ /ՀՐԱՎԵՐ**

*Աղյուսակ 2*

|  |
| --- |
| **ՀԱՄԱՏԵՔՍՏԸ**1. 2022 թվականի դեկտեմբերի 22-ին հաստատվել է ARM-RS-005 ծածկագրով «Կանաչ կլիմայի հիմնադրամի հետ ծրագրային և գործընկերային շրջանակի կատարելագործում, երկրի երկարաժամկետ, ցածր ածխածնային զարգացման ռազմավարությունների հետ փոխկապակցում» պատրաստվածության աջակցության ծրագիրը 197,031 ԱՄՆ դոլար բյուջեով դրամաշնորհի տեսքով, որն ուղղված է Կանաչ կլիմայի հիմնադրամի հետ ծրագրավորման և գործընկերության ոլորտում Հայաստանի ներուժի բարձրացմանը՝ կլիմայի փոփոխության համատեքստում ազգային առաջնահերթություններին արձագանքելու և ռազմավարական և համակարգված զարգացում ապահովելու նպատակով։ ՀՀ շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի և Կանաչ կլիմայի հիմնադրամի (ԿԿՀ) միջև 2023 թվականի մայիսի 31-ին ստորագրված դրամաշնորհային համաձայնագիրն ուժի մեջ է մտել 2023 թվականի օգոստոսի 8-ից: Հայաստանի Հանրապետության շրջակա միջավայրի նախարարությունը ազգային լիազոր մարմինն է (ԱԼՄ), և ծրագիրը կառավարվելու և իրականացվելու է հավատարմագրված կառույցի (ՀԿ)՝ ՀՀ շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի կողմից:2. Ծրագիրն ունի 3 բաղադրիչ: Բաղադրիչ 1-ն ուղղված է ազգային մակարդակով պատրաստվածության կարիքների գնահատման անցկացմանը, ԱՍԳ առանցքային ոլորտներում ոլորտային առաջնահերթությունների և նախնական ծրագրային գաղափարների սահմանմանը, ինչպես նաև «ԿԿՀ-Հայաստան համագործակցության Երկրի ծրագրի» մշակմանը ԿԿՀ-ի համալրման երկրորդ փուլի համար (2024-2027թթ.): Բաղադրիչ 2-ը նպատակ ունի մշակել կանաչ ֆինանսավորման իրականացման գործողությունների ծրագիր 2023-2027 թթ.-ի համար՝ ապահովելու քաղաքականության/կարգավորող միջոցառումների իրականացումը, որոնք կնպաստեն Հայաստանում կանաչ ֆինանսավորման պրակտիկայի զարգացմանը, իսկ բաղադրիչ 3-ը նպատակ ունի մշակել Հեշտացված հաստատման գործընթացի ձևաչափին համապատասխանող ծրագրային բարձրորակ հայեցակարգ:3. ՀԿ-ը փնտրում է անկախ արտաքին աուդիտորի՝ ծրագրի ֆինանսական հաշվետվությունների աուդիտ իրականացնելու համար: Աուդիտորը կնշանակվի դրամաշնորհը 2023 թվականի օգոստոսի 8-ից մինչև 2025 թվականի փետրվարի 7-ն ընկած ժամանակահատվածի համար աուդիտի ենթարկելու համար: 4. Աուդիտորի հետագա ներգրավվածությունը ենթադրում է դրամաշնորհային համաձայնագրին համապատասխան բավարար կերպով իրականացված աշխատանք և ժամանակին ներկայացված աուդիտորական հաշվետվություններ:**ՆՊԱՏԱԿԸ**5. Ծրագրի ֆինանսական հաշվետվությունների աուդիտի նպատակն է աուդիտորին հնարավորություն տալ կարծիք հայտնել այն մասին, թե (i) արդյոք ծրագրի ֆինանսական հաշվետվությունները (ներառյալ դրան կից ծանոթագրությունները և լրացուցիչ հայտարարությունները) արժանահավատորեն են արտացոլում բոլոր էական առումներով (կամ տալիս են ճշմարտացի և օբյեկտիվ պատկերացում) դրամաշնորհի ֆինանսական վիճակը յուրաքանչյուր հաշվետու տարվա վերջի դրությամբ և դրամական միջոցների շարժը այդ ամսաթվերով ավարտված տարիների համար՝ համաձայն ԿԿՀ-ի համար ընդունելի հաշվապահական հաշվառման ստանդարտների, (ii) արդյոք դրամաշնորհի միջոցներն օգտագործվել են նպատակային, (iii) արդյոք իրականացված ծրագիրը համապատասխանում է դրամաշնորհային համաձայնագրում նշված պայմաններին:**ՀԱՇՎԱՊԱՀԱԿԱՆ ՍՏԱՆԴԱՐՏՆԵՐԸ**6. Ֆինանսական հաշվետվությունները կպատրաստվեն հաշվեգրման մեթոդի հիման վրա՝ համաձայն ֆինանսական հաշվետվությունների միջազգային ստանդարտների, պետական հատվածի հաշվապահական հաշվառման միջազգային ստանդարտների և հաշվապահական հաշվառման համարժեք ազգային ստանդարտների:**ՂԵԿԱՎԱՐՈՒԹՅԱՆ ՊԱՏԱՍԽԱՆԱՏՎՈՒԹՅՈՒՆԸ**7. ՀԿ-ը պատասխանատու է ծրագրի ֆինանսական հաշվետվությունների պատրաստման և պատշաճ ներկայացման համար, ներառյալ կիսման ադեկվատությունը, ինչպես նաև բավարար ներքին վերահսկողության պահպանման համար՝ երաշխավորելու համար, որ ֆինանսական հաշվետվությունները չեն պարունակում խարդախության կամ սխալի հետևանքով առաջացած էական խեղաթյուրումներ: Հավատարմագրված կառույցը նաև պատասխանատու է ծրագրային միջոցների նպատակային օգտագործման, ֆինանսական պայմանների համապատասխանության և արդյունավետ ներքին վերահսկողության ապահովման համար, ներառյալ գնումների գործընթացը: 8. Ծրագրի հաշվապահական հաշվառման ծրագրի առցանց մատյանները հիմք են հանդիսանում ֆինանսական հաշվետվությունների պատրաստման համար և ստեղծվել են գործունեության հետ կապված ֆինանսական գործարքները արտացոլելու համար: Սա ներառում է գործարքներին վերաբերող պատշաճ հաշվապահական գրառումների և օժանդակ փաստաթղթերի պահպանում, հաշվապահական հաշվառման քաղաքականության ընտրություն և կիրառում, ինչպես նաև ծրագրի ակտիվների պահպանում:**ԱՈՒԴԻՏԻ ՍՏԱՆԴԱՐՏՆԵՐԸ**9. Աուդիտորը աուդիտ կանցկացնի աուդիտի միջազգային ստանդարտներին, բարձրագույն աուդիտորական հաստատությունների միջազգային ստանդարտներին (ISSAI) և ազգային աուդիտի համարժեք ստանդարտներին համապատասխան:**ԱՈՒԴԻՏ ԻՐԱԿԱՆԱՑՆՈՂԻ ՊԱՏԱՍԽԱՆԱՏՎՈՒԹՅՈՒՆԸ**10․ Աուդիտորը պատասխանատու է աուդիտի ստանդարտներին համապատասխան ծրագրի ֆինանսական հաշվետվությունների վերաբերյալ կարծիք կազմելու և արտահայտելու համար: Աուդիտի գործընթացի շրջանակներում աուդիտորը կարող է հավատարմագրված կառույցից գրավոր հաստատում պահանջել աուդիտի կապակցությամբ արված հայտարարությունների վերաբերյալ:11․ Ակնկալվում է, որ աուդիտ անցկացնելիս աուդիտորը․* Կպլանավորի և կիրականացնի աուդիտ այնպես, որ ռիսկերը՝ ներառյալ անբարեխիղճ գործողությունների կամ սխալների հետևանքով ֆինանսական հաշվետվություններում Էական խեղաթյուրումների ռիսկերը, նվազեցվեն մինչև ընդունելի ցածր մակարդակ,
* կմշակի և կիրականացնի աուդիտորական ընթացակարգեր, կգնահատի դրանց արդյունքները և կզեկուցի դրանց մասին, ներառյալ օրենքներին և կանոնակարգերին չհամապատասխանելու ցանկացած դեպք,
* կզեկուցի ֆինանսական հաշվետվությունների աուդիտից բխող կորպորատիվ կառավարման հարցերի մասին,
* դրամաշնորհային համաձայնագրին համապատասխանությունը հաստատելու համար կանցկացնի թեստեր՝ ստուգելու համար, որ․
	+ Դրամաշնորհային միջոցներն օգտագործվել են դրամաշնորհային համաձայնագրի պայմաններին համապատասխան, խնայողության և արդյունավետության նկատմամբ պատշաճ ուշադրությամբ, և միայն այն նպատակների համար, որոնց համար տրամադրվել է ֆինանսավորումը,
	+ Ծրագրի միջոցներով ֆինանսավորված ապրանքները, աշխատանքները և ծառայությունները ձեռք են բերվել, իսկ ծրագրի ծախսերը կատարվել են դրամաշնորհային համաձայնագրի համաձայն,
	+ Դրամաշնորհային միջոցներով ձեռք բերված ակտիվներն ու գույքագրումները գոյություն ունեն, և դրանց նկատմամբ սեփականության իրավունքը ստուգելի է դրամաշնորհային պայմանագրի համաձայն,
	+ Ծրագրի բոլոր միջոցառումների վերաբերյալ պատրաստվել են բոլոր անհրաժեշտ հիմնավորող փաստաթղթերը, գրառումները և հաշիվ-ապրանքագրերը,
* կդիտարկի ծրագրի համար սահմանված հաշվի գործարքները, ներառյալ ստացված ավանդները, կատարված վճարումները, կուտակված տոկոսները, օգտագործված փոխարժեքները և ժամանակաշրջանի վերջի մնացորդների հաշտեցումը,
* կուսումնասիրի ԿԿՀ-ին ներկայացված բոլոր կիսամյակային ֆինանսական հաշվետվությունները և կգնահատի հաշվետվությունների պատրաստման համար օգտագործված մեթոդները, կհամոզվի, որ հաշվետվություններում ներկայացված տեղեկատվությունը ճշգրիտ արտացոլում է հիմնական գրառումները, փաստաթղթերը և մատյանները, և կհամոզվի, որ հաշվետվություններում պարունակվող տեղեկատվությունը համապատասխանում է տարեկան ֆինանսական հաշվետվություններին։

**ԱՈՒԴԻՏԻ ՇՐՋԱՆԱԿԸ ԵՎ ՀԱՇՎԵՏՎՈՂԱԿԱՆՈՒԹՅՈՒՆԸ**12․ Աուդիտորը պարտավոր է ներկայացնել աուդիտորական հաշվետվություն անգլերեն և հայերեն լեզուներով (հաշվետվության անգլերեն ձևը կտրամադրվի պատվիրատուի կողմից), ներառյալ․ՖԻՆԱՆՍԱԿԱՆ ՀԱՇՎԵՏՎՈՒԹՅՈՒՆՆԵՐԻ ՎԵՐԱԲԵՐՅԱԼ ԱՈՒԴԻՏՈՐԻ ԵԶՐԱԿԱՑՈՒԹՅՈՒՆԸԱուդիտորի եզրակացությունը, որը պարունակում է ողջամիտ հավաստիացում ծրագրի ստուգված ֆինանսական հաշվետվությունների վավերականության վերաբերյալ, ներառյալ դրանց վերաբերյալ գրառումները և լրացուցիչ հայտարարությունները:ԱՈՒԴԻՏՈՐԻ ԵԶՐԱԿԱՑՈՒԹՅՈՒՆԸ ԻՐԱՎԱԿԱՆ ՀԱՄԱՁԱՅՆԱԳՐԻՆ ՀԱՄԱՊԱՏԱՍԽԱՆՈՒԹՅԱՆ ՎԵՐԱԲԵՐՅԱԼ Աուդիտորական եզրակացություն, որը կազմված է ISAE 3000 ստանդարտին «Ֆինանսական տեղեկատվության աուդիտներից կամ վերանայումներից տարբերվող արժանահավատության հաստատման միջոցառումներ», ISSAI 4200 ստանդարտին «Ֆինանսական հաշվետվությունների աուդիտի հետ կապված համապատասխանության աուդիտ» և համարժեք ազգային ստանդարտների համաձայն, որոնք ապահովում են ողջամիտ հավաստիացում, որ (i) դրամաշնորհի միջոցները օգտագործվել են միայն ծրագրի նպատակների համար[[1]](#footnote-1), և որ (ii) իրականացված ծրագիրը համապատասխանում է դրամաշնորհային համաձայնագրի պայմաններին[[2]](#footnote-2)։ԾՐԱԳՐԻ ԱՈՒԴԻՏԻ ԵՆԹԱՐԿՎԱԾ ՖԻՆԱՆՍԱԿԱՆ ՀԱՇՎԵՏՎՈՒԹՅՈՒՆՆԵՐ Համախմբված (ֆինանսավորման բոլոր աղբյուրներից) ֆինանսական հաշվետվություններ՝ ներկայացված համեմատական ձևով․Հաշվապահական հաշվառման հաշվեգրման եղանակով* Ֆինանսական վիճակի մասին հաշվետվություն
* Ֆինանսական արդյունքների մասին հաշվետվություն
* Դրամական միջոցների հոսքերի մասին հաշվետվություն
* Հայտարարություն բյուջետային և փաստացի գումարների համադրման վերաբերյալ
* Լրացուցիչ ժամանակացույցեր
* Բանկային հաշիվների հաշտեցման քաղվածք / դրամական միջոցների վիճակի մասին տեղեկանք
* Ծախսերի ամփոփ հաշվետվություն
* Ֆինանսական հաշվետվություններին կից ծանոթագրություններ

ՆԱՄԱԿ ՂԵԿԱՎԱՐՈՒԹՅԱՆԸՆամակ ղեկավարությանը, որը պարունակում է աուդիտորի դիտողություններն ու եզրակացությունները հաշվապահական գրառումների, համակարգերի և ներքին հսկողության վերաբերյալ, որոնք ուսումնասիրվել են աուդիտի ընթացքում, ներառյալ․* Հաշվապահական հաշվառման և ներքին հսկողության համակարգերի թույլ կողմերն ու խնդիրները, ներառյալ դրամաշնորհային միջոցների օգտագործման խախտումները, ծախսերի հաշվառման անթույլատրելիությունը և գնումների հետ կապված թերություններն ու խնդիրները:
* Աուդիտորի կողմից պատճառների գնահատում և հայտնաբերված թույլ կողմերն ու խնդիրները բարելավելու կամ շտկելու առաջարկություններ:
* ՀԿ-ի պատասխանները թույլ կողմերի և խնդիրների վերաբերյալ, ներառյալ բացատրությունները, խնդիրների լուծման առաջարկվող գործողությունների ծրագիրը և իրականացման ժամկետները:
* Նախորդ ժամանակահատվածներում հայտնաբերված և հաղորդված թույլ կետերի և խնդիրների կարգավիճակը:
* Յուրաքանչյուր շարունակական խնդիր և թույլ կողմ, ինչպես նաև ձեռնարկված գործողությունները։
* Ցանկացած հարց, որը աուդիտորը կհամարի տեղին կամ էական՝ իրականացման վրա ազդելու առումով:

13․ Աուդիտը պետք է իրականացվի հետևյալ ժամանակահատվածներից յուրաքանչյուրի համար․* 2023 թվականի օգոստոսի 8-ից մինչև 2023 թվականի դեկտեմբերի 31-ը
* 2024 թվականի դեկտեմբերի 31-ին ավարտվող ժամանակահատվածի համար
* 2025 թվականի փետրվարի 7-ին ավարտվող ժամանակահատվածի համար

14․ Բոլոր աուդիտորական հաշվետվությունները պետք է ներկայացվեն ՀԿ-ին ոչ ուշ, քան 2025 թվականի ապրիլի 7-ը և ուղարկվեն ԿԿՀ ոչ ուշ, քան 2025 թվականի մայիսի 7-ը՝ ինչպես սահմանված է դրամաշնորհային համաձայնագրով։ **ԱՅԼ ԴՐՈՒՅԹՆԵՐ**15․ Աուդիտորն իրավունք ունի անսահմանափակ հասանելիություն ունենալ բոլոր իրավական փաստաթղթերին, նամակագրությանը, ծրագրի նախապատրաստման և վերահսկման հաշվետվություններին, ստուգումների և հետաքննության հաշվետվություններին, ֆինանսական կառավարման գնահատման հաշվետվություններին և ցանկացած այլ տեղեկատվությանը և բացատրություններին, որոնք կապված են ծրագրի հետ և համարվում են աուդիտի իրականացման համար անհրաժեշտ: Աուդիտորը կարող է նաև ԿԿՀ-ից հայցել փոխանցված գումարների վերաբերյալ գրավոր հաստատում: 16․ Խրախուսվում է, որպեսզի աուդիտորը հանդիպի ԱԼՄ-ի և ՀԿ-ի հետ՝ քննարկելու աուդիտի հետ կապված խնդիրները, ներառյալ աուդիտի պլանի համատեքստում ջանքերը։ Հարցման դեպքում ԿԿՀ-ը նույնպես կտրամադրի անհրաժեշտ տեղեկատվություն:17․ Աուդիտի ավարտից հետո աուդիտորը վերջնական հանդիպում կանցկացնի ԱԼՄ-ի և ՀԿ-ի հետ աուդիտորական հաշվետվության նախագիծը ներկայացնելուց մեկ շաբաթ անց՝ ԱԼՄ-ի/ՀԿ-ի մեկնաբանությունները ստանալու փաստերի և եզրակացությունների ճշգրտության և ամբողջականության վերաբերյալ, ներառյալ՝ արդյոք ԱԼՄ-ը/ՀԿ-ը համաձայն է աուդիտի եզրակացությունների հետ: Ավարտական հանդիպումը կկազմի աուդիտի աշխատանքային փաստաթղթերի մի մասը:\* Տեխնիկական բնութագրի բովանդակության ընկալման շուրջ տարակարծության դեպքում գերակայում է անգլերեն տարբերակը։ |

 ԱՇԽԱՏԱՆՔԻ ԱՐԴՅՈՒՆՔՆԵՐԻ ՇՐՋԱՆԱԿԸ

Ստորև կցված աղյուսակում ներկայացված են սույն տեխնիկական առաջադրանքով սահմանված աշխատանքների ակնկալվող հիմնական արդյունքները և դրանց կատարման ակնկալվող ժամկետները։

Աղյուսակ 3

|  |  |  |
| --- | --- | --- |
| **Ակնկալվող արդյունք** | **Ժամկետներ** | **Տեսակարար կշիռ %** |
| 1) Աուդիտի հաշվետվության նախագիծ, որը ներառում է․ * Աուդիտորի եզրակացությունը ֆինանսական հաշվետվությունների վերաբերյալ,
* Աուդիտորի եզրակացությունը իրավական համաձայնագրին համապատասխանության վերաբերյալ,
* Ծրագրի աուդիտի ենթարկված ֆինանսական հաշվետվությունները,
* Ղեկավարությանն ուղղված նամակը։

2) Աուդիտի ենհաշվետվությունը, որը լրամշակվել է ԱԼՄ-ից/ՀԿ-ից ստացված դիտողությունների և առաջարկությունների համաձայն՝ ավարտական հանդիպման ընթացքում կամ մինչ այդ, և ընդունվել է ԿԿՀ-ի կողմից: | Դրամաշնորհի գործողության ժամկետի (իրականացման ավարտի ամսաթիվ` 2025 թվականի փետրվարի 7-ը) ավարտից սկսած 45 օրվա ընթացքումԴրամաշնորհի գործողության ժամկետի (իրականացման ավարտի ամսաթիվ` 2025 թվականի փետրվարի 7-ը) ավարտից սկսած 60 օրվա ընթացքում | 50 %50 % |
| **Ընդամենը** | **60 օր** | **100%** |

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

1. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն մեկ աշխատանքային օր առաջ հանձնաժողովից պահանջելու նախաորակավորման հայտարարության վերաբերյալ պարզաբանում։ Ընդ որում պարզաբանումը կարող է պահանջվել մինչև սույն կետում նշված օրվա ժամը 17:00-ն (ընթացակարգի անցկացման վայրի ժամանակով): Հանձնաժողովը հարցումը կատարած մասնակցին պարզաբանումը տրամադրում է հարցումը ստանալու օրվան հաջորդող մեկ աշխատանքային օրվա ընթացքում, բայց ոչ ուշ, քան նախաորակավորման հայտերի ներկայացման վերջնաժամկետը լրանալուց առնվազն 3 ժամ առաջ։

Սույն կետում նշված հարցումը մասնակիցը ներկայացնում է հանձնաժողովի քարտուղարի էլեկտրոնային փոստին ուղարկելու միջոցով:

Հարցման մասին պարզաբանումն ուղարկվում է հանձնաժողովի քարտուղարի` սույն հայտարարությամբ նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով:

1. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։
2. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող մեկ օրացուցային օրվա ընթացքում:
3. Հայտերի ներկայացման վերջնաժամկետը լրանալուց առնվազն երկու աշխատանքային օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։
4. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

1. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։
2. Նախաորակավորման հայտը մասնակիցը հանձնաժողովին կարող է ներկայացնել էլեկտրոնային եղանակով` **գնահատող հանձնաժողովի քարտուղարին հասցեագրված էլեկտրոնային գրությամբ**՝ **procurement@epiu.am** էլեկտրոնային փոստին ուղարկելու միջոցով կամ փաստաթղթային ձևով` **ուղեկցող գրությամբ**, փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև նախաորակավորման հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

1. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան Հայտարարությունը հրապարակելուց հետո 8-րդ օրը **ժամը 12:00-ն**:

**Նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` ք.Երևան, Տիգրան Մեծի 65Ա հասցեով կամ գնահատող հանձնաժողովի քարտուղարին հասցեագրված էլեկտրոնային գրությամբ՝** **procurement@epiu.am** :

1. Նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղար՝ շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի գործերի կառավարման և գնումների բաժնի առաջին կարգի մասնագետ Աննա Հակոբյանը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

1. **Մասնակիցը նախաորակավորման հայտով ներկայացնում է`**

**1) իր կողմից հաստատված նախաորակավորման ընթացակարգին մասնակցելու գրավոր դիմում` համաձայն հավելված N 1-ի,**

**2) իր կողմից հաստատված հայտարարություն՝ սույն հայտարարությամբ սահմանված «Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշի պահանջներին իր համապատասխանության մասին` համաձայն հավելված N 2-ի,**

**3) ֆիզիկական անձ մասնակիցները ներկայանցում են նաև ինքնակենսագրական (CV)՝ հաստատված տվյալ անձի կողմից,**

**4) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով)։**

1. Հայտը ծրարով ներկայացնելու դեպքում հայտում ներառվող բոլոր փաստաթղթերը ներկայացվում են բնօրինակից և թվով 2 պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.
2. Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:
3. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

1. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման նիստում` 8-րդ օրը  **ժամը 12:00-ին, ք. Երևան, Տիգրան մեծի 65Ա հասցեում։**
2. Նախաորակավորման հայտերի բացման և գնահատման նիստում`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված հայտերը.

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց կազմման համապատասխանությունը սույն հայտարարությամբ սահմանված վավերապայմաններին.

1. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

1. Եթե սույն հայտարարության 20-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հայտարարությամբ նախատեսված էլեկտրոնային փոստին ուղարկելու միջոցով:
2. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե նախաորակավորման հայտերի բացման նիստում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր, ինչպես նաև ամուսնու ծնող, երեխա, եղբայր կամ քույր) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը տվյալ ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա նախաորակավորման հայտերի բացման նիստից անմիջապես հետո սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը ինքնաբացարկ է հայտնում ընթացակարգից:
3. Հայտերի բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը մինչև հայտերի գնահատման նիստի ավարտին հաջորդող աշխատանքային օրը ներառյալ`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին էլեկտրոնային եղանակով ծանուցում է նախաորակավորման հայտերի մերժման հիմքերի մասին:

 **24.Գնման գործընթացին հետագա մասնակցության իրավունք են ստանում նախաորակավորված մասնակիցները:**

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար` Աննա Հակոբյանին

Հեռախոս՝ + 010 651631

Էլ. փոստ` anna.hakobjan7222@gmail.com

Պատվիրատու` Շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկ

Հավելված N 1

ՀՀ-ԲԾ-Ա-ԲՄԾՁԲ-24/87 ծածկագրով բաց մրցույթի

 նախաորակավորման ընթացակարգի հայտարարության

**ԴԻՄՈՒՄ**

###### նախաորակավորման ընթացակարգին մասնակցելու

 հայտնում է, որ ցանկություն ունի մասնակցել

 մասնակցի անվանումը

շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի կողմից ՀՀ-ԲԾ-Ա-ԲՄԾՁԲ-24/87 ծածկագրով բաց մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

 -ի հարկ վճարողի հաշվառման համարն է` :

 մասնակցի անվանումը հարկի վճարողի հաշվառման համարը

 -ի էլեկտրոնային փոստի հասցեն է` :

 մասնակցի անվանումը էլեկտրոնային փոստի հասցեն

 -ի հեռախոսահամարն է` :

 մասնակցի անվանումը հեռախոսահամար

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

ՀՀ-ԲԾ-Ա-ԲՄԾՁԲ-24/87 ծածկագրով բաց մրցույթի

 նախաորակավորման ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին համապաստախանության մասին**

Սույնով - -ն հայտարարում և հավաստում է, որ մատուցել է

 (մասնակցի անվանումը)

ներքոհիշյալ ծառայությունները`

|  |
| --- |
|  |
| Հ/Հ | Տարեթիվը  | Համարը | Գումարի չափը | Անվանումը/նկարագրությունը | Պատվիրատուի հետ կապ հաստատելու տվյալները՝ , անվանումը, հեռախոս, էլ. փոստ |
| 1 | 2 | 3 | 4 | 5 | 6 |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
|   |  |  |  |  |  |

Սույնով \_\_\_\_\_\_\_\_\_\_\_\_\_\_\_\_\_\_\_-ն հայտարարում և հավաստում է, որ բավարարում է ՀՀ-ԲԾ-Ա-ԲՄԾՁԲ-24/87 ծածկագրով նախաորակավորման հայտարարությամբ սահմանված կազմակերպության փորձի որակավորման չափանիշներին և պատրաստակամ է պահանջի դեպքում սահմանված ժամկետում ներկայացնել վերոնշյալ որակավորումը հիմնավորող փաստաթղթերը։

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

1. Սա երաշխավորում է, որ գործունեությունն իրականացվել է համապատասխան վարչական, տեխնիկական, ֆինանսական, բիզնես պրակտիկաներին և զարգացման պրակտիկաներին համապատասխան: [↑](#footnote-ref-1)
2. Սա վերաբերում է դրամաշնորհային համաձայնագրի բոլոր դրույթներին և պայմաններին, ներառյալ ստանդարտ պայմանները և արգելված գործողությունների քաղաքականությունը: [↑](#footnote-ref-2)